
Soodustuse määramine teede ja tänavate sulgemise maksule
(Hariduse 22) 

1. Asjaolud ja menetluse käik

13.10.2011.a. esitas Lemmikäinen Eesti AS (reg.kood 10114029) Narva Linnavalitsusele taotluse, milles palub vabastust teede ja tänavate sulgemise maksust ajavahemikuks 17.10.2011 – 24.10.2011 seoses Kalevi staadioni rekonstrueerimise raames kanalisatsioonitrassi paigaldamisega Hariduse tänaval.

2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada Lemmikäinen Eesti AS (reg.kood 10114029) teede ja tänavate sulgemise maksust ajavahemikul 17.10.2011 – 24.10.2011 seoses Kalevi staadioni rekonstrueerimise raames kanalisatsioonitrassi paigaldamisega Hariduse tänaval.
4. Rakendussätted 

4.1. Narva Linnavalitsuse Linnavara- ja Majandusametil teha korraldus teatavaks Lemmikäinen Eesti AS-le (reg.kood 10114029).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

